Diari Oficial de la Generalitat Valenciana


Sumari del DOGV 5929, del 09-01-2009 (2009/69)

Informació pública de l'aprovació del projecte per al condicionament d'una parcel·la en la pedania de Tangel.
-------------------------------------------------------------------------------------------------------------

### Dades del document

Número de DOGV
:   5929

Data del DOGV
:   09-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/69


Data del document
:   24-11-2008

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * administració local
    * pla d'urbanisme

Informació pública de l'aprovació del projecte per al condicionament d'una parcel·la en la pedania de Tangel. [2009/69]  
La Junta de Govern Local, en sessió celebrada el dia 17 de novembre de 2008, va adoptar entre altres l'acord següent:  
«14. Aprovació del projecte per al condicionament d'una parcel·la en la pedania de Tangel.  
De conformitat amb el que establix l'article 51 del Reial Decret Legislatiu 781/1986, de 18 d'abril, abans d'entrar en el fons de l'assumpte a què es referix l'epígraf que antecedix, que no figura en l'orde del dia de la sessió, se sotmet a deliberació la seua especial declaració d'urgència, que és aprovada.  
A continuació, es dóna compte del dit expedient, els antecedents i raonaments del qual, resumits, figuren a continuació.  
El projecte, redactat per la Gerència Municipal d'Urbanisme té com a objecte la definició dels treballs necessaris per a condicionar una parcel·la situada en la pedania de Tangel, i destinar-la a un ús provisional d'aparcament de vehicles i com a zona d'estada.  
Amb això, es pretén resoldre el greu problema d'aparcament que tenen els veïns de la zona, que es veuen obligats a aparcar de forma indeguda sobre les escasses voreres existents, generant, a més de molèsties i incomoditat per a ells mateixos, dificultats al tràfic de pas.  
S'afecta part d'una parcel·la d'uns 1.000 m² de superfície, situada junt amb la travessia de la carretera CV-821 al pas per Tangel, qualificada com a sòl no urbanitzable rústic (SNU/RU) i de titularitat privada, per la qual cosa s'ha formalitzat un contracte d'arrendament amb els seus propietaris, de data 26 de febrer de 2008, per a "?amb caràcter provisional, establir-hi una zona d'esplai i aparcament de vehicles".  
En concret, s'ha projectat el condicionament de la parcel·la habilitant-hi una zona pavimentada per a usar-la com a aparcament de vehicles en superfície; una rampa d'accés a la carretera; una zona proveïda d'un conjunt de jocs infantils, separada de l'aparcament amb una tanca de vianants; la fitació de tot el perímetre amb malla de simple torsió; la il·luminació d'aquesta amb tres projectors situats sobre una columna metàl·lica, i alguns elements d'arbratge i xarxa de reg.  
El pressupost global de licitació ascendix a la quantitat de 51.864,92 euros.  
El termini d'execució de les obres previstes en el present projecte és d'un mes.  
La parcel·la afectada per les obres està emplaçada en la zona de protecció de la CV-821, Sant Vicent del Raspeig-Sant Joan, la titularitat de la qual correspon a la Conselleria d'Infraestructures i Transport; per la qual cosa, de conformitat amb el que disposa l'article 34 de la Llei 6/1991, de 27 de març, de Carreteres de la Comunitat Valenciana, s'ha sol·licitat la corresponent autorització del referit organisme, el qual, per mitjà d'un ofici subscrit pel cap del Servei Territorial de Carreteres d'Alacant, presentat en la Gerència Municipal d'Urbanisme el dia 29 d'octubre passat, ha manifestat que: "una vegada estudiat el projecte aportat, s'autoritza el que s'ha sol·licitat, ?"  
Atés que l'ús d'aparcament no esta previst en les normes del Pla General per al Sòl No Urbanitzable Rústic (SNU/RU), tant les instal·lacions projectades com els usos previstos hauran de ser provisionals.  
La competència per a adoptar el present acord correspon a la Junta de Govern Local, d'acord amb el que disposa l'article 127.1, apartat d, de la Llei 7/1985, de 2 d'abril, reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.  
Com a conseqüència del que s'ha exposat, la Junta de Govern Local adopta els acords següents:  
Primer. Aprovar el projecte per al condicionament d'una parcel·la en la pedania de Tangel, redactat per la Gerència Municipal d'Urbanisme.  
Segon. L'ús i les instal·lacions projectades per a la parcel·la tindran caràcter provisional i no comportaran per als seus propietaris drets o facultats urbanístiques.  
Tercer. Inserir un edicte amb el contingut de l'acord d'aprovació en el Butlletí Oficial de la Província i en el Diari Oficial de la Comunitat Valenciana.»  
Es publica perquè en prengueu coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'avisa que contra l'acte esmentat, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o aquest directament, davant del Jutjat Contenciós Administratiu d'Alacant, en el termini de dos mesos, comptats ambdós terminis a partir de l'endemà de la publicació d'aquest edicte en el Butlletí Oficial de la Província.  
Alacant, 24 de novembre de 2008.- El vicesecretari: Germàn Pascual Ruiz-Valdepeñas. L'alcaldessa: Sonia Castedo Ramos.